Diane Leyre

D’ **Diane Leyre** (* 10. Jüüli 1997 z’ Neuilly-sur-Seine, Hauts-de-Seine) ìsch a frànzeescha Scheenhaitskeeniga un Radiomoderàtoora. Sa ìsch z’äärscht àls Miss Pàriis 2021 un Miss Île-de-France 2021 un d’rnooh àls Miss France 2022 kreent worra. Ànna 2023 ìsch sa üsserdam àls Miss Universe France g’wählt worra.

## ìhr Laawa un Kàrriar
### ìhra Fàmìlia un Schtüüdia
D’ Diane Leyre ìsch àm 10. Jüüli 1997 z’ Neuilly-sur-Seine wäschtlig vu Pàriis uff d’ Walt kumma. Ìhra Fàmìlia vàttersitts schtàmmt vu dr Camargue ìn dr Prowans. Dr Vàtter ìsch Hiisermààkler un d’ Müatter ìsch Fluugbeglaitera. D’ Leyre hàt a älter Brüader. Sa ìsch àui a Groosskusiinla vu dr Illana Barry, wo àls Miss Languedoc-Roussillon 2020 g’wählt worra-n-ìsch, un wo bii dr Wààhl vu dr Miss France 2021 dr Eleganzpriis bikumma hàt.

D’ Leyre ìsch Schialera àm Institut de l’Alma z’ Pàriis gsìì un hàt doo a Àbitüür vu da Soziààl- un Wìrtschàftswìssaschàfta bikumma. Sa hàt d’ruff viar Joohra làng dànk’ma Schtüpändium àn dr IE University z’ Madrid g’schtüdiart un hàt doo a Lizanz vu dr Betriibswìrtschàftslehr b’schtànda. D’ Leyre ìsch dräischproochig: Sa reedet Schpàànisch, Anglisch un nàdììrlig Frànzeesch. Wu sa àls Miss France g’wäählt worra-n-ìsch, hàt sa àls Hiisermààklera düa schàffa.

Ànna 2020 hàt d’ Leyre ìhra aigana Màrka „Ohana Paris“ grìnda, fìr Sàckgurta verkàuifa.

### àls Scheenhaitskeeniga
Àm 4. Jüüli 2021 ìsch d’ Leyre àls Miss Pàriis 2021 g’wäählt worra. Sa ìsch d’rnooh àm 3. Oktoower 2021 z’ Dammarie-les-Lys (Seine-et-Marne) àls Miss Île-de-France 2021 g’wäählt worra.

Àm 11. Dezamber 2021 hàt d’ Diane Leyre àn dr Wààhl vu dr Miss France 2022 mìtg’màcht. Vor äbb d’ Wààhlsandung ààg’fànga hàt, hàt sììe s’ Puplikum àls aina vu da bäschta Kàndidàtiina ààg’lüagt. Dr Füassbàllverain Paris Saint-Germain (PSG) hàt sogààr uff Twitter uffg’rüafa, fìr sììe z’ wäähla. Biim „regionààla Schàui“ ìm Rààhma vum Wättb’warb hàt sa a frànzeescha Bagättla ìm Hànd trajt. Ìn dr Hàlbfinààla hàt sa s’ Puplikum g’froogt, „sììe fìr numma-n-a Joohr z’ adoptiara.“ Ìm Finààlaschàui, wu noch numma fìmf Kàndidàtiina gsìì sìnn, ìsch d’ Leyre fàscht käjt, wu sa uff’m aigana Rock getratta-n-ìsch — àui d’ elsassischa Kàndidààtin Cécile Wolfrom hàt soo-n-a Unfàll g’hàà. Àm And vum Wättb’warb ìsch sa àls Miss France 2022 g’wäählt worra — d’ Tàballazwaita ìsch d’ Floriane Bascou üss dr Martinique gsìì. Sa ìsch domìt d’ Noohfolgera vu dr Amandine Petit worra, un àui d’ drìtta Kàndidààtin üss dr Île-de-France, wo s’ Wattb’warb g’wunna hàt — nooh dr Muguette Fabris ànna 1963 un d’ Patricia Spehar ànna 1996. D’ Leyre ìsch ìn da Àuiga vum Jury d’ bäschta Kàndidààtin gsìì, àwwer s’ Puplikum hàt sììe numma-n-uff Plàtz 3 g’schtällt.

D’ Leyre hàt urschprìnglig bii da Wààhla vu dr Miss Universe 2022 odd’r vu dr Miss World 2023 s’ Frànkrììch solla vertratta, àwwer sa ìsch vu dr Tàballazwaita Floriane Bascou un vu dr Clémence Botino (Miss France 2020) ärsätzt worra. Ìn’ra Mìttailung hàt sa bekànnt gaa, àss sa àn daana Wättb’warwer nìt wurd mìtmàcha, dänn sa schuu vììla Zitt brüücht fìr ìhra Àktiwiteeta àls Miss France un Radiomoderàtoora z’waagbrìnga. Jedoch hàt sa bii dr Wààhl vu dr Miss Universe 2023 àm 18. Nowamber 2023 ìn El Salvador s’ Frànkrììch vertratta, àwwer sa ìsch schuu-n-ìn dr äärschta Wààhlrunda-n-üssg’schììda.

Àm 17. Dezamber 2022 hàt sa z’ Châteauroux ìn dr Indira Ampiot üss dr Guadeloupe ìhra Kroona ìwwergaa.

## d’ Sandunga, wu sa d’rìnn gsìì ìsch
; àm Radio
* ànna 2022/23: *Le Morning sans filtre* (uff Virgin Radio/Europe 2) àls Ko-Moderàtoora
* ànna 2022: *Les Grosses Têtes* uff RTL àls G’sällschàftsdààma

; àm Farnsah
* ànna 2021: *Élection de Miss France 2022* uff TF1 àls Kàndidààtin un G’wìnnera
* ànna 2022: *Good Singers* (Schtàffel 3) uff TF1 àls Ärmìttlera
* ànna 2022: *Le Grand Quiz* uff TF1
* ànna 2023: *Fort Boyard* uff France 2 àls Kàndidààtin
* ànna 2024: *Danse avec les stars* (Schtàffel 13) uff TF1 àls Kàndidààtin

## Weblìnks

* 

## Ainzelnoohwiisa